open-index/open-wikipedia-markdown huggingface dataset:
Sanibel

**Sanibel** on kaupunki Floridan osavaltion länsirannikolla, Yhdysvalloissa. Se sijaitsee Sanibelin saarella. Sanibel kuuluu Leen piirikuntaan. Kaupungin väkiluku oli vuoden  väestönlaskennassa 6 469.

## Kuvia kaupungista

Tiedosto:Bobcat (Lynx rufus), Sanibel Island, Florida 01.JPG|Punailveksiä näkee joskus Sanibelissä
Tiedosto:Wulfert Sanibel.JPG|Sanibelin rantaa
Tiedosto:Sylvilagus palustris from Sanibel (Florida) 1.jpg|Suokaniinit ovat yleisiä Sanibelissä


## Lähteet

## Aiheesta muualla
Pastitsio

**Pastitsio** () on kreikkalainen pastavuoka. Se on eräänlainen kermainen ja juustoinen makaronilaatikko tai lasagne, jossa pastalevyt on korvattu makaroneilla. Toisaalta se voidaan nähdä musakana, jossa munakoisot on korvattu makaroneilla.

Pastitsiossa pasta on yleensä putkipastaa, kuten bucatini- tai pennepastaa. Sisälle tulee jauhelihaa, perinteisesti lampaanjauhelihaa, sekä tomaattikastiketta ja päälle valkokastiketta sekä hieman juustoa. Ruokalajin nimi tulee italian kielen ilmaisusta *pasticcio*, jonka voisi kääntää ”sekamelskaksi”.

## Lähteet

## Aiheesta muualla
Stifado

**Stifado** () on kreikkalainen uunissa valmistettu naudanlihapata, jossa on punaviinikastike. Naudanlihan sijaan voidaan käyttää myös muuta lihaa, kuten siipikarjaa, riistalihaa, jänistä tai mereneläviä. Stifado on perinteisesti talviajan ruokaa.

Lihan lisäksi stifadoon käytetään paljon sipuleita sekä tomaatteja tai tomaattikastiketta. Kastike voidaan tehdä punaviinin sijasta myös punaviinietikkaan. Stifadoon tulee paljon mausteita, tyypillisesti muun muassa valkosipulia ja kanelia. Stifadoa haudutetaan uunissa pitkään. Stifado voidaan tarjoilla esimerkiksi perunoiden tai riisin kera.

## Lähteet

## Aiheesta muualla
Suvlaki

**Suvlaki** tai **souvlaki** (, monikossa σουβλάκια, *souvlákia*) on kreikkalainen ruokalaji, joka koostuu maustetuista lihapaloista grillattuna vartaassa tai tikussa. Liha on yleensä porsaan-, lampaan- tai kananlihaa, harvemmin esimerkiksi miekkakalaa tai katkarapuja. Vartaassa voi olla lihan ohella myös kasviksia, kuten paprikaa ja sipulia.

Kreikan kielen *souvláki* on diminutiivi sanasta *soúvla* eli varras – *souvláki* tarkoittaa siis ”pientä varrasta”. Grillatut lihavartaat ovat Egeanmeren alueella hyvin vanha ruoka, ja muun muassa minolaisesta Akrotírista on löydetty eräänlaisen lihavarrasgrillin jäänteet 1600-luvulta eaa. Suvlaki kehittyi nykymuotoonsa 1900-luvulla, jolloin siitä tuli kreikkalaista katuruokaa. Siirtolaisten mukana ruokalaji levisi muun muassa Yhdysvaltoihin. Turkkilaisessa keittiössä suvlakeja vastaa şiş kebap ja venäläisessä keittiössä saslik. Näistä muista versioista kreikkalainen suvlaki eroaa lähinnä siinä, että se on ollut perinteisesti ennen kaikkea porsaanlihaa, ei lampaanlihaa.

Suvlakiliha marinoidaan usein oliiviöljystä ja sitruunamehusta tehdyssä, tyypillisesti valkosipulilla, oreganolla, suolalla ja pippurilla maustetussa marinadissa. Vartaat voidaan maustaa oreganolla myös grillaamisen jälkeen. Ravintola-annoksissa suvlakin kanssa tarjoillaan usein ranskanperunoita, riisiä, tsatsikia, kreikkalaista salaattia ja pitaleipää.

## Lähteet

## Aiheesta muualla
Patsas (ruoka)

**Patsas** () on kreikkalainen keitto, jossa on naudan, sian tai lampaan mahalaukkua ja muita harvemmin käytettyjä osia, kuten kyseisten eläinten jalkaa. Keitto tunnetaan pahasta hajustaan valmistettaessa, mutta muuten hyvästä maustaan. Kreikassa tätä ruokalajia pidetään krapularuokana, ja sen sanotaan tekevän hyvää vatsalle runsaan juomisen jälkeen.

## Lähteet
Spetsofai

**Spetsofai** (, myös σπετζοφάι, *spetzofái* tai σπεντζοφάι, *spentzofái*) on kreikkalainen muhennos, joka tehdään erilaisista mausteisista maalais- ja kylämakkaroista (χωριάτικα λουκάνικα, *choriátika loukánika*) tomaattikastikkeessa. Lisäksi ruokaan tulee paprikaa ja joskus myös munakoisoa. Joissakin resepteissä käytetään myös punaviiniä. Ruokalajin nimen alkuperä on italian kielen sanassa *spezzatino*, ”muhennos”, ja sen loppuosan *fái* viittaa kreikan kielessä syömiseen.

## Lähteet
Anice Badri

**Anice Badri** (, s. 18. syyskuuta 1990 Lyon, Ranska) on tunisialainen jalkapalloilija. Laitahyökkääjänä pelaava Badri edustaa Tunisian pääsarjassa pelaavaa Espérancea.

## Seurajoukkueura
Badri aloitti uransa Ranskassa CFA sarjatasolla MDA Chasselayn riveissä kaudella 2009–2010.

### Lille B
Badri siirtyi Lillen kakkosjoukkueeseen kesken kauden 2010–2011, joka pelasi Chasselayn tavoin Ranskan neljänneksi korkeimmalla sarjatasolla. Hän teki Lillen paidassa kolme maalia 21 ottelussa, kun joukkue sijoittui vasta sijalle 16. Seuraavalla kaudella Badri pelasi vähemmän otteluita 17 kappaletta, mutta onnistui maalinteossa kuudesta. Lillen joukkue onnistui parantamaan sarjasijoitustaan edelliskaudesta yhdeksänneksi. Kaudella 2012–2013 Badri pelasi kaksi ottelua, kunnes siirtyi kesken kauden Belgiaan.

### Royal Excel Mouscron
Tammikuussa 2013 Badri siirtyi aluksi lainasopimuksella Belgian toiseksi korkeimmalle sarjatasolle Royal Excel Mouscronin riveihin. Avauskaudellaan Badri teki kaksi maalia 13 ottelussa. Hän teki yhden maalin sarjaottelussa ja yhden Belgian cupissa. Kaudella 2013–2014 Badri teki uransa kauden maaliennätyksen tehtyään kahdeksan maalia, joista viisi syntyi sarjaottelussa. Myös Belgian cupissa hän onnistui tekemään kolme maalia viidessä ottelussa. Joukkue sijoittui neljänneksi ja onnistui seuraavaksi kaudeksi nousemaan karsinnan kautta Belgian pääsarjaan. Kaudella 2014–2015 Badri onnistui tekemään kuusi maalia Belgian pääsarjassa 27 ottelussa ja sitä vastoin Belgian cupissa hän osui kerran kolmessa ottelussa. Hän jatkoi samaa maalimäärää myös kaudella 2015–2016, jolloin Badri teki viisi maalia 23 sarjaottelussa, kun cupissa hän ei tehnyt maaliakaan kolmessa ottelussa. Badri ehti aloittaa kauden 2016–2017 pelaten yhden ottelun, kunnes heinäkuussa 2016 hän siirtyi Tunisiaan.

### Espérance
Heinäkuussa 2016 Badri siirtyi kolmen vuoden sopimuksella Espéranceen. Avauskaudellaan Badri teki viisi maalia Tunisian pääsarjassa 21 ottelussa ja voitti saman tien ensimmäisen Tunisian mestaruuden. Menestys jatkui myös kaudella 2017–2018 voitettuaan heti perään uransa toisen Tunisian mestaruuden. Maalinteossa hän onnistui neljästi 22 pääsarjaottelussa.

## Maajoukkueura
Badri pelasi ensimmäisen maaottelunsa 25. maaliskuuta 2016 Afrikan kisojen karsintaottelussa Togoa vastaan. Ensimmäisen maalinsa hän teki MM-karsintaottelussa Kongon demokraattista tasavaltaa vastaan 5. syyskuuta 2017. Ottelu päättyi 2–2.

Kesäkuussa 2018 Badri valittiin Tunisian maajoukkueeseen 2018 MM-kilpailuihin Venäjälle. Hän pelasi kisoissa kaksi ottelua Englantia ja Panamaa vastaan.

## Lähteet
Konstantin Batygin

**Konstantin Jurjevitš Batygin** (Venäjä: Константи́н Юрьевич Батыгин) on venäläis-yhdysvaltalainen tähtitieteilijä ja Caltechin apulaisprofessori.

## Nuoruus
Konstantin Batygin syntyi Moskovassa Neuvostoliitossa. Hän muutti perheensä mukana Japaniin, sillä hänen isänsä Yuri Konstantinovich Batygin siirtyi työskentelemään Riken-instituutin hiukkaskiihdytinlaitokselle. Japanissa Konstantin Batygin valmistui esikoulusta.

Vuoden 1999 lopussa Batygin muutti perheensä kanssa Morgan Hilliin, Kaliforniaan. Hän suoritti vuonna 2012 tohtorintutkinnon planeettatutkimus.

## Lähteet
Otto Schmidt

**Otto Juljevitš Schmidt** (; 30. syyskuuta 1891 – 7. syyskuuta 1956) oli neuvostoliittolainen matemaatikko, tähtitieteilijä, geofyysikko, poliitikko, akateemikko, Neuvostoliiton sankari (27. kesäkuuta 1937) ja NKP:n jäsen.

## Elämä
Schmidt syntyi Mahiljoussa, Venäjän keisarikunnassa (nykyisin osa Valko-Venäjää). Hänen isänsä oli baltiansaksalaisten uudisasukkaiden jälkeläinen, ja hänen äitinsä oli latvialainen.

Vuonna 1932 Schmidtin johtama retkikunta purjehti jäänmurtaja Sibirjakovilla ensimmäisinä Koillisväylän läpi yhden purjehduskauden aikana.

## Lähteet

## Aiheesta muualla
* 
*
Lintulammenpuisto

**Lintulammenpuisto** on laaja viheralue Lintulan ja Höyhtyän kaupunginosissa Oulussa. Puisto sijaitsee kaupunginosien välissä, pääosin Lintulan alueella. Idässä puistoa rajaa Valtatie 4 ja lännessä Lintulammentie.

Puiston alue varattiin viheralueeksi jo yleiskaavassa 1952. Puistoksi alue rakennettiin kuitenkin vasta 1983. Isolintulampi oli tuolloin lähes umpeen soistunut ja sen pohjoisosaa oli käytetty kaatopaikkana.

Lintulammenpuiston keskiosassa sijaitsee Isolintulampi-niminen suurehko lampi ja suoksi kasvanut Pikkulintulampi. Kosteikkoa ympäröivissä kangasmetsissä on polkuja, jalankulun ja pyöräilyn reittejä sekä valaistu latu ja kuntopolku. Lammen pohjoisrannalla on katettu nuotiopaikka. Puiston kaakkoiskulmassa sijaitsee Lintulan urheilukeskus.

## Lähteet
Christian Lindroos

**Carl-Gustaf Christian Lindroos** (s. 25. heinäkuuta 1967 Helsinki) on suomalainen näyttelijä sekä teatterinjohtaja ja -ohjaaja.

## Ura
Lindroos opiskeli Teatterikorkeakoulussa 1987–1991 ja valmistui Teatteritaiteen maisteriksi. Lindroos toimi freelance-näyttelijä-ohjaajana vuosina 1991–2001. Espoolaisen Unga Teaterin taiteellisena johtajana 2002–2015. Loppuvuodesta 2015 hän aloitti Seinäjoen kaupunginteatterin taiteellisena johtajana. Toukokuussa 2019 Lindroos valittiin Porin Teatterin taiteelliseksi johtajaksi. Tehtävässään hän aloitti 1.1.2020.

## Filmografia (valikoitu)
*Party, ohjaaja: Christian Lindblad (1991) rooli: Rölle
*Maisteri, ohjaaja: Tomi Tiukkala (1998) rooli: Pillu-Erkki
**[[Kaksi kotia]]*, ohjaaja Klaus Härö (2013) rooli: Rofa
*Tv-sarja Ihon alla (2015) rooli: Antti Eskelin
*En autobiografi, ohjaus Mari Mantela (2016) rooli: Nilsson
**[[Miami (elokuva)|Miami]]*, ohjaaja Zaida Bergroth (2017) rooli: Jakke
*Tv-sarja Transport, ohjaaja Auli Mantila (2021) rooli: Jukka isomäki

## Lastennäytelmiä (valikoitu)
**[[Pinokkio]]*, *Pinocchio* (Svenska Teatern, dramaturgi ja ohjaaja, 2001)
**Hundarnas Kalevala*, *Koirien Kalevala* (Unga Teatern, dramaturgi ja ohjaaja, 2007–2017)
**Aladdin ja ihmeellinen lamppu* (Unga Teatern, dramaturgi ja ohjaaja, 2009)
**Oliver Twist* (Unga Teatern, dramaturgi ja ohjaaja, 2013)
*Näytelmäkulma.fi

## Muita näytelmiä (valikoitu)
**The Producers - Kevät koittaa Hitlerille* (Porin Teatteri, ohjaaja, 2011)
**Kuninkaan puhe* (Porin Teatteri, dramaturgi ja ohjaaja, 2015)
**Tuntematon sotilas* (Porin Teatteri, dramaturgi ja ohjaaja, 2017)

**Tästä asti aikaa* (Seinäjoen Kaupunginteatteri, ohjaaja, 2018)

## Lähteet
*

## Aiheesta muualla
*Näytelmäkulma (Dramacorner.fi)
*Tuntematon sotilas -näytelmä
Dimbokro

**Dimbokro** on kunta, departementti ja N’zin alueen hallinnollinen keskus Norsunluurannikolla. Se sijaitsee N’zijoen varrella maan keskiosassa 235 kilometriä Abidjanista luoteeseen. Kunnassa on 63&nbsp;200 asukasta (vuonna 2014).

Dimbokron kunnan pinta-ala on 141 neliökilometriä. Se rajoittuu pohjoisessa Bocandan, idässä Bongouanoun, etelässä Tiémélékron ja lännessä Toumoudin ja Yamoussoukron kuntiin.

Seudun kanta-asukkaat ovat bauleja, mutta myöhemmin sinne on muuttanut asukkaita eri puolilta maata.

Abidjanin–Nigerin rautatien varrella sijaitseva Dimbokro oli aikoinaan tärkeän kaakaon- ja kahvinviljelyalueen keskus. Vuonna 1975 sinne perustettiin suuri tekstiilitehdas Utexi. Tehdas suljettiin vuonna 2002, mutta se avattiin uudelleen vuonna 2012 nimellä Sotexi. Paikkakunnalla jalostetaan myös cashewpähkinöitä ja muita maataloustuotteita.

## Lähteet
Namibian tiede- ja teknologiayliopisto

**Namibian tiede- ja teknologiayliopisto** (, lyhennys *NUST*) on julkinen yliopisto, joka toimii Namibian pääkaupunki Windhoekissa. Nykyistä yliopistoa edelsi vuonna 1994 perustettu, Namibian teknillisenä yliopistona () tunnettu oppilaitos. Nykyisen nimensä oppilaitos sai vuonna 2015 annetulla säädöksellä.

Yliopistossa opiskelee noin 11&nbsp;200 opiskelijaa, joista melko tarkasti puolet oli naisia ja puolet miehiä.

Espanjalaisen CSIC-tutkimuskeskuksen Webometrics-yliopistorankingissa tiede- ja teknologiayliopisto listattiin Afrikan yliopistojen 123. sijalle ja maailmanlistan sijalle 3791. Namibialaisista yliopistoista NUSTia korkeamman sijoituksen sai Namibian yliopisto.

## Lähteet

## Aiheesta muualla

*Namibia University of Science and Technology   (umultirank.org)
Mouez Hassen

**Mouez Hassen** (, s. 5. maaliskuuta 1995 Fréjus) on tunisialainen jalkapallomaalivahti. Hän edustaa Tunisian pääsarjassa pelaavaa Club Africainia. 

## Seurajoukkueura
Hassen siirtyi Nicen nuorten seurasta kakkosjoukkueeseen, jossa hän pelasi kaksi kautta. Avauskaudella Hassen pelasi 21 sarjaottelua ja oli nostamassa Nicea vitosdivarista nelosdivariin. Hassen ehti pelata kaudella 2013–2014 kuusi ottelua, kunnes hänet nostettiin Nicen edustusjoukkueeseen. Samaisella kaudella Hassen pelasi viisi ottelua Ranskan pääsarjassa. Kaudella 2014–2015 Hassen oli joukkueensa ykkösmaalivahti pelaten 30 sarjaottelua.

## Maajoukkueura
Hassen pelasi Ranskan alle 16–21-vuotiaiden maajoukkueissa vuosina 2011–2015. Hänen ensimmäinen maaottelu Tunisian paidassa oli 27. maaliskuuta 2018 Costa Ricaa vastaan. Tunisia voitti ottelun 1–0.

Kesäkuussa 2018 Hassen valittiin Tunisian maajoukkueeseen 2018 MM-kilpailuihin Venäjälle. Hän pelasi avausottelun Englantia vastaan, mutta loukkaantui ottelun alkuminuuteilla. Ottelu oli tuona hetkenä 0–1 Englannille.

## Lähteet
Tango Desirée

**Tango Desirée** on itävaltalaisten Charly Niessen Pohlhausin ja Eddie Cassenin (oik. Edward Kassner) kirjoittama tango, jota suomeksi lauletaan Sauvo Puhtilan sanoin. Ne alkavat ”Kun yö on kuulas, silkinmusta, ilma täynnä on onnen odotusta...”.

Ensimmäisenä kappaleen levytti suomeksi Juha Eirto vuonna 1956, ja samana vuonna sen tallensivat myös Reijo Kallio ja Olavi Virta. Eino Grön levytti sen 1966, Jarkko Lehti ja Tumba Tamminen 1978. Muita ”Tango Desiréen” levyttäjiä ovat olleet Reijo Taipale (1990), Leif Lindgren (1992), Sauli Lehtonen (1994), Teuvo Valo (1980) ja Tapani Kansa (1999).

Saukin suomenkielisestä sanoituksesta on usein nostettu esiin epäjohdonmukainen käsite ”Argentiinan pusta” ja pidetty sitä kömmähdyksenä. Kevyen musiikin tuntija Veikko Tiitto ei pidä sanavalintaa välttämättä virheenä ollenkaan, sillä Argentiinan pampa on hyvin samantapaista luonnonniittyä (oik. aroa) kuin Unkarin pusta. ”Argentiinan pustan” voi siis nähdä samanlaisena maiden välisenä rinnastuksena kuin vaikkapa ”Suomen Chicago” (Lahti) tai Hyvinkään Sveitsi.

## Lähteet
Nonkon

**Nonkon** on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 55 kilometriä Kolokanista kaakkoon. Kunnassa on 18&nbsp;100 ja kylässä 1&nbsp;800 asukasta (vuonna 2009).

Nonkonin kunta rajoittuu pohjoisessa Kolokanin piirin Massantolan, lännessä Tioribougoun ja Ouolodon, etelässä Nossombougoun ja idässä Koulikoron piirin Sirakorolan ja Koulan kuntiin. Maisemaa leimaavat tasangot ja kukkulat. Seutu kuuluu Sudanin vyöhykkeeseen.

Kuntaan kuuluu 20 kylää. Asukkaat ovat etupäässä bambaroita. Lisäksi on jonkin verran fulbeja. Uskontoja ovat islam, protestantismi, adventismi, animismi ja katolisuus.

Nonkonin liikenneyhteydet ovat heikot. Paikallisia elinkeinoja ovat maanviljely, karjanhoito, keräily ja kaupankäynti. Tärkeimmät viljelykasvit ovat durra, hirssi, maissi, lehmänpapu sekä myytäväksi kasvatettavat puuvilla, maapähkinä ja okra. Kotieläimiä ovat naudat, lampaat ja vuohet.

## Lähteet
Ouolodo

**Ouolodo** on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 45 kilometriä Kolokanista etelään. Kunnassa on 10&nbsp;000 ja kylässä 3&nbsp;100 asukasta (vuonna 2009).

Ouolodon kunta rajoittuu pohjoisessa Kolokanin piirin Tioribougoun, idässä Nonkonin, etelässä Nossombougoun ja lännessä Guihoyon sekä Katin piirin Diédougoun kuntiin. Maisemaa leimaavat tasangot sekä kaakkois- ja länsiosien kukkulat. Pysyviä vesistöjä ei ole. Kasvillisuus on savannia.

Kuntaan kuuluu yhdeksän kylää. Asukkaat ovat etupäässä bambaroita, soninkeja, fulbeja ja moseja.

Ouolodon kautta kulkee Bamakosta pohjoiseen johtava maantie RN3. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, maissi, fonio, durra, riisi sekä myytäväksi kasvatettavat puuvilla, maapähkinä ja tupakka. Kotieläimiä ovat naudat, lampaat, vuohet, aasit ja siipikarja.

## Lähteet
Ferjani Sassi

**Ferjani Sassi** (, s. 18. maaliskuuta 1992 Ariana) on tunisialainen jalkapalloilija. Keskikentällä pelaava Sassi edustaa Saudi-Arabian valioliigassa pelaavaa Al-Nassria.

## Seurajoukkueura
Sassi aloitti ammattilaisuransa CS Sfaxienissa kaudella 2010–2011, siirryttyään nuorten joukkueesta edustukseen tammikuussa 2011. Hän pelasi avauskaudellaan kaksi ottelua ja onnistui heti kerran maalinteossa. Sassin toinen kausi oli menestyksekkäämpi pelattuaan 23 sarjaottelua tehden myös niissä yhden maalin. Sfaxien sijoittui edelliskauden tapaan Tunisian pääsarjassa kolmanneksi. Kolmannella kaudellaan 2012–2013 Sassi juhli kauden päätteeksi Tunisian mestaruutta. Hän pelasi tällä kertaa 18 sarjaottelua tehden niissä kolme maalia. Lisäksi Sassi oli voittamassa CAF Confederation Cupin mestaruutta, kun Sfaxien voitti loppuottelussa TP Mazemben. Kaudella 2013–2014 Sassi huomattavasti enemmän otteluita Tunisian pääsarjassa 29 ottelun verran. Myös maalinteossa hän onnistui viidesti, kun Sfaxien sijoittui kolmanneksi Tunisian pääsarjassa. Kaudella 2014–2015 Sassi pelasi kauden ensimmäisen puoliskon, jossa hän oli mukana yhdeksän ottelun verran. Hän kuitenkin siirtyi tammikuussa 2015 Ranskaan.

### FC Metz
Sassi siirtyi FC Metzin riveihin tammikuussa 2015 ja pelasi ensimmäisen ottelunsa Ligue 1:ssä 15. helmikuuta 2015 EA Guingampia vastaan. Yhteensä hän pelasi kauden aikana 13 sarjaottelua ja teki ainoan maalinsa vierasottelussa Bordeaux'ta vastaan, joka päättyi 1–1. Metz kuitenkin putosi kauden päätteeksi Ligue 2:een jäätyään sijalle 19. Kaudella 2015–2016 Sassi pelasi 26 sarjaottelua Ligue 2:ssa, kun Metz sijoittui kolmanneksi.

### Esperance
Sassi palasi takaisin Tunisiaan heinäkuussa 2016 tällä kertaa Espérancen riveihin. 

## Maajoukkueura
Sassi pelasi ensimmäisen maaottelunsa 8. kesäkuuta 2013 MM-karsintaottelussa Sierra Leonea vastaan.

Sassi pelasi ensimmäiset arvokisansa 2015 Afrikanmestaruuskilpailuissa, jossa turnaus päättyi puolivälieriin.

Kesäkuussa 2018 Sassi valittiin Tunisian maajoukkueeseen 2018 MM-kilpailuihin Venäjälle. Hän onnistui maalinteossa avausottelussa Englantia vastaan rangaistuspotkusta.

## Saavutukset
*Tunisian mestaruus: 2013, 2017
*Tunisian cup: 2016
*CAF Confederation Cup: 2013
*Arabian Mestarien liiga: 2017

## Lähteet
Namibian yliopisto

**Namibian yliopisto** (, lyhennys *UNAM*) on vuonna 1992 perustettu julkinen yliopisto, jonka pääkampus sijaitsee Namibian pääkaupunki Windhoekissa. UNAM on Namibian suurin yliopisto, jossa opiskeli lukuvuonna 2017 runsas 24&nbsp;700 opiskelijaa.

Opiskelijoista 95 prosenttia suoritti alempaa korkeakoulututkintoa ja 65 prosenttia oli naisia. Pääosa opiskelijoista (runsas 23&nbsp;200) oli namibialaisia; kansainvälisiä opiskelijoita oli ainoastaan kuusi prosenttia. Yliopistolla oli Namibiassa yhteensä 12 kampusaluetta sekä seitsemän aluekeskusta. Pääkampuksella opiskelijoista toimi 52 prosenttia. 

Namibian yliopisto sijoittui uniRankin digitaalista verkkoaineistoa korostavassa, ei-akateemisessa vuoden 2018 Afrikan 200 yliopiston vertailussa sijalle 29. Yliopiston sijoitus jäi kuitenkin kauas maailman kärkiyliopistojen tasosta, eikä yliopisto yltänyt esimerkiksi Times Higher Educationin (THE) vuoden 2018 maailman runsaan 1&nbsp;000 arvostetuimman yliopiston joukkoon. THE-aineistossa oli kaikkiaan 27 artikkalaista yliopistoa. Espanjalaisen CSIC-tutkimuskeskuksen Webometrics-yliopistorankingissa Namibian yliopisto listattiin Afrikan yliopistojen 104. sijalle ja maailmanlistan sijalle 3448.

Hallinnollisesti yliopisto jakautuu neljään tiedekuntaan:

* maatalouden, tekniikan ja luonnontieteiden tiedekunta
* kauppa-, hallinto- ja oikeustieteellinen tiedekunta
* pedagoginen ja humanistinen tiedekunta
* terveys- ja eläinlääketieteellinen tiedekunta

Kesäkuussa 2018 yliopiston varakansleriksi nimitettiin Kenneth Matengu. Virkakausi on pituudeltaan kuusi vuotta.

## Lähteet

## Aiheesta muualla
Dylan Bronn

**Dylan Bronn** (, s. 19. kesäkuuta 1995 Cannes, Ranska) on tunisialainen jalkapalloilija. Puolustajana pelaava Bronn edustaa Italian pääsarjassa pelaavaa Salernitanaa.

## Seurajoukkueura
Bronn aloitti uransa Ranskassa nuorten tasolla kotikaupunkinsa AS Cannesin riveissä. Sittemmin aikuisten tasolla hän siirtyi pelaamaan CFA sarjatasolle jatkaen Cannesin riveissä kaudella 2013–2014.

### Chamois Niortais
Ammattilaiseksi Bronn päätyi kaudella 2016–2017 siirryttyään Ligue 2 tasolla pelanneeseen Chamois Niortais'iin. Hän pelasi avauskaudella 30 sarjaottelua ja onnistui maalinteossa kahdesti.

### Gent (2017–2019)
Elokuussa 2017 Bronn allekirjoitti neljän vuoden sopimuksen Belgian pääsarjassa pelaavan Gentin kanssa. Bronn nousi avauskaudellaan Belgiassa avauskokoonpanoon pelaten 34 pääsarjaottelua ja onnistui maalinteossa edelliskauden tapaan kahdesti.

### Salernitana (2022–)
Elokuussa 2022 Bronn allekirjoitti kolmen vuoden sopimuksen Serie A:ssa pelaavan Salernitanan kanssa.

## Maajoukkueura
Bronn sai edustaa äitinsä kotimaata Tunisiaa ja pelasi ensimmäisen maaottelunsa 28. maaliskuuta 2017 harjoitusottelussa Marokkoa vastaan.

Kesäkuussa 2018 Bronn valittiin Tunisian maajoukkueeseen 2018 MM-kilpailuihin Venäjälle. Hän teki kisoissa ensimmäisen maaottelumaalin Belgiaa vastaan toisessa lohko-ottelussa. Bronn kavensi ottelun 2–1 tilanteeseen. Pian maalin jälkeen hän loukkaantui kesken ottelun.

## Lähteet
Nossombougou

**Nossombougou** on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 57 kilometriä Kolokanista etelään. Kunnassa on 20&nbsp;700 ja kylässä 4&nbsp;100 asukasta (vuonna 2009).

Nossombougoun kunta rajoittuu pohjoisessa Kolokanin piirin Ouolodon ja Nonkonin, idässä Koulikoron piirin Koulan sekä etelässä ja lännessä Katin piirin Yélékébougoun ja Diédougoun kuntiin. Maisemaa leimaavat tasangot ja muutamat kukkulat. Pysyviä vesistöjä ei ole. Seutu kuuluu Sudanin vyöhykkeeseen. Kasavillisuus on savannia.

Kuntaan kuuluu 22 kylää. Asukkaat ovat etupäässä bambaroita, mandinkoja, soninkeja, moseja ja fulbeja. Vallitseva uskonto on islam, mutta kunnassa on myös kristittyjä ja animisteja.

Nossombougoun kautta kulkee Bamakosta pohjoiseen johtava maantie RN3. Paikallisia elinkeinoja ovat maanviljely, karjanhoito, käsityöammatit ja kaupankäynti. Myytäväksi kasvatetaan puuvillaa ja tupakkaa. Nossombougoussa ja kahdessa muussa kylässä pidetään viikoittaiset markkinat.

## Lähteet
Florence (Los Angeles)

**Florence** on asuinalue South Los Angelesin kaupunginosassa Los Angelesissa Kalifornian osavaltiossa Yhdysvalloissa. Alueen asukasluku oli 46 610 vuonna 2008. Florencen asuntokanta koostuu enimmäkseen vuokra-asunnoista. 

Florencen väestö koostuu enimmäkseen latinoista. Toiseksi suurimman etnisen ryhmän muodostavat afroamerikkalaiset.  

## Lähteet
Nokia 2630

**Nokia 2630** on Nokian valmistama vuonna 2007 julkaistu matkapuhelin.

## Ominaisuudet
Puhelin sisältää kaikki edeltäjänsä Nokia 2610:n ominaisuudet. Eroa edeltäjäänsä on, että puhelimessa on VGA-kamera, se on ohuempi ja siinä on paranneltu muotoilu ja näyttö.

## Katso myös
*Luettelo Nokian tuotteista

## Lähteet
Desiderata

**Desiderata** on yhdysvaltalaisen lakimies-kirjailija Max Ehrmannin (1872–1945) runo vuodelta 1927. Sitä ei juuri tunnettu Ehrmannin elinaikana, mutta 1970-luvun alussa sen pohjalta tehtiin kristillissävytteinen musiikkisovitus, joissa yhdistyivät lausunta ja taustakuoron laulama melodia. Runosta on useita suomennoksia, ja jokin niistä alkaa sanoin ”Kulje levollisena kiireen ja hälyn keskellä ja muista, mikä rauha kätkeytyy hiljaisuuteen...”.

Suomessa runo tuli tunnetuksi Esa Saarion ja taustakuoron levytyksenä ”Desiderata” (säv. Fred Werner, sov. Eino Virtanen), jota varten runon suomensi Sauvo Puhtila. Kappaletta soitettiin paljon radiossa, mutta sitä pidetään musiikillisesti heikkotasoisena. Se oli varsin tarkka kopio alkuperäisestä, yhdysvaltalaisen radiotiskijukka Les Cranen puhumasta kappaleesta, joka vuodenvaihteessa 1971–1972 ylsi singletilaston kymmenen myydyimmän joukkoon kotimaansa lisäksi Kanadassa, Britanniassa ja Australiassa. Laulu oli myös Les Cranen samannimisen albumin avausraita. Meksikossa näyttelijä Arturo Benavidesin espanjankielinen versio pysyi listaykkösenä kuusi viikkoa vuonna 1972.

National Lampoon -komediaryhmä levytti ”Desideratasta” pian Christopher Guestin kirjoittaman parodiaversion ”Deteriorata” albuminsa *National Lampoon’s Radio Dinner* (1972) avausraidaksi.

Esa Saarion ”Desiderata” otettiin mukaan vuonna 2015 julkaistulle tupla-CD-kokoelmalle *[[Riman alta ja ohi maalin – Suomi-iskelmän hurjimmat harhalaakit]]*.

## Lähteet

## Aiheesta muualla
*Alkuperäinen runo Wikisource-palvelussa
Kóstas Polítis

**Konstantínos ”Kóstas” Polítis** (, 21. maaliskuuta 1942 – 18. kesäkuuta 2018 Ateena) oli kreikkalainen koripallovalmentaja ja koripalloilija.

Polítis pelasi ja valmensi pääasiassa Panathinaikosissa. Pelaajana hän voitti kolme Kreikan mestaruutta. Hän pelasi myös Kreikan miesten maajoukkueessa vuosien 1961, 1965 ja 1967 EM-turnauksissa. Valmentajana Polítis voitti kolme Kreikan mestaruutta ja kaksi Kreikan cup-mestaruutta. Hän valmensi Kreikan maajoukkuetta vuoden 1983 EM-kilpailuissa, vuoden 1986 MM-kilpailuissa ja vuoden 1987 koti-EM-kilpailuissa, joista jälkimmäisessä Kreikka juhlli Euroopan mestaruutta. Polítis kuoli kotonaan Ateenassa 76-vuotiaana 18. kesäkuuta 2018.

## Lähteet

## Aiheesta muualla
* Profiili FIBA Archive
Big Miller

**Clarence Horatio "Big" Miller** (18. joulukuuta 1922 Sioux City, Iowa, Yhdysvallat – 9. kesäkuuta 1992 Edmonton, Alberta, Kanada) oli yhdysvaltalaissyntyinen, Kanadan kansalaisuuden vuonna 1973 saanut jazz- ja bluesmusiikin pasunisti ja -laulaja. 

Miller aloitti uransa teini-ikäisenä Kansas Cityssä ja lauloi vuosina 1949–1954 pianisti Jay McShannin sekä vuonna 1955 Duke Ellingtonin kokoonpanon kanssa. Kanadan-debyyttinsä hän teki 18. toukokuuta 1962 Torontossa Don Thompsonin kanssa Club Kingswayssa. 1960-luvun puolessavälissä hän asui Australiassa ja sitten Havaijilla sekä kiersi lyhyesti Yhdysvalloissa ja Kanadassa Jon Hendricksin *[[The Evolution of the Blues]]in* merkeissä. Hän ei palannut Yhdysvalloissa vaan esiintyi läntisessä Kanadassa ja asettui vuonna 1970 Edmontoniin. Hänestä tuli suosittu hahmo paikallisissa jazzpiireissä. Hän esiintyi paitsi Albertassa, myös Japanissa, ja vuonna 1978 Tommy Banksin big bandin kanssa Montreuxin jazzfestivaalilla Sveitsissä. Esityksen levytys johti vuoden 1979 parhaan jazzalbumin Juno-palkintoon.

Miller työskenteli Jay McShannin kanssa vielä 1980-luvulla ja Edmontonin sinfoniaorkesterin kanssa vuonna 1990. Edmontonin ulkopuolisessa Kanadassa hän esiintyi muun muassa Nimmons 'N' Nine Plus Sixin kanssa. Kansainvälisesti hän esiintyi Euroopassa vuonna 1985 ja siellä Englannissa 1990. Hän toimi myös näyttelijänä ja esiintyi monissa kanadalaiselokuvissa, joihin kuuluu *[[Big Meat Eater]]* (1982).

## Lähteet
Optical Transport Network

**Optical Transport Network** (**OTN**) on ITU-T:n mukaan valokuidulla yhdistetyistä elementeistä koostuva verkko, josta on annettu suositus G.872. ITU standardia G.709 kutsutaan "digitaaliseksi kääreeksi" yksikanavaisten SONET/SDH järjestelmien päälle. OTN voi kuljettaa useita muita liikennetyyppejä kuten Ethernet, Fibre Channel ja digitaalista videokuvaa.

## Lähteet

## Aiheesta muualla
* G.872 : Architecture of optical transport networks 
* G.709 : Interfaces for the optical transport network 
* Optical Transport Network (OTN) Tutorial (PDF)
X.25

**X.25** on CCITT:n (nyk. ITU-T) pakettikytkentäinen tietoliikenneprotokolla laajaverkkoihin (WAN), joka valmistui maaliskuussa 1976. X.25 kattaa OSI-mallin alimmat kerrokset 1, 2 ja 3. 

X.25-verkon laitteet jakaantuvat kolmeen kategoriaan:
* *Data Terminal Equipment* (DTE)
* *Data Circuit-terminating Equipment* (DCE)
* *Packet-Switching Exchange* (PSE)

X.25-verkkoja olivat muun muassa TELENET ja DATAPAC. Myös EUnet perustui X.25-protokollaan ennen vuotta 1988.

## Lähteet

## Aiheesta muualla
* Recommendation X.25 (ITU-T) 
* Cisco.com
We the Best Music Group

**We the Best Music Group** on yhdysvaltalainen DJ Khaledin perustama levy-yhtiö, joka on erikoistunut tuottamaan rap-musiikkia. Yhtiö oli aluksi Def Jam Southia jakelemana ja sittemmin Cash Money Recordsin. Huhtikuusta 2016 lähtien se on ollut Epic Recordsin jakelemana.

## Julkaisut

## Lähteet
Sakkolan kirkko

**Sakkolan kirkko** oli Sakkolan seurakunnan kirkko Sakkolassa Suvantojärven pohjoisrannalla.

Sakkolan ensimmäinen kirkko rakennettiin Kiviniemen kylään 1500-luvun lopulla. Kirkko hävitettiin myöhemmin. 1690-luvulla perustettu Metsäpirtin rukoushuone erotettiin 1902 omaksi seurakunnakseen.

Luterilainen seurakunta perustettiin Sakkolaan uudestaan vuoden 1611 jälkeen, jolloin Ruotsi oli vallannut Käkisalmen läänin. Ensimmäinen kirkko rakennettiin kirkonkylään noin 1616. Kirkkoherra oli oletettavasti jo silloin, mutta maininta on vuodesta 1631. Kirkonkylään valmistui uusi kirkko 1674, mutta se paloi salamaniskusta 1770-luvun alussa. Seuraava kirkko vihittiin 1772, mutta senkin poltti salama 1776. Viimeinen, puinen, kirkko valmistui 1779, ja sen rakensi kirkonrakentaja Tuomas Ragvaldinpoika Suikkanen. Kirkko vihittiin 1781. Josef Stenbäck suunnitteli kirkon perusteellisen uusimisen, joka toteutettiin 1912–1913. Kirkkoon kuului myös kellotapuli. Kirkko tuhoutui toisessa maailmansodassa. Kirkon ympärillä olevalla vanhalla hautausmaalla on vuoden 1918 sisällissodan valkoisten hauta sekä talvi- ja jatkosodan sankarihauta.

Kirkon paikalla on jäljellä portaat. Portaiden viereen on tuotu sankarivainajien muistomerkki, joka oli hotellin vieressä Losevossa. Portailla on vuonna 1993 pystytetty muistomerkki. Uusi hautausmaa on tien toisella puolella Pyhäjärven tien varressa ja siellä on myös sotilashautausmaa. Uudelle hautausmalle rakennettiin siunauskappeli.

## Lähteet

## Aiheesta muualla
* Sakkolan seurakunnan arkisto 
* Piirroskuva kirkosta ja kellotapulista Museoviraston kokoelmissa
Darcy Hepner

**Darcy Rolston Hepner** (s. 22. joulukuuta 1954 Edmonton, Alberta, Kanada) on kanadalainen saksofonisti ja säveltäjä. Hän varttui Hamiltonissa Lee Hepnerin ja Patricia Rolstonin poikana. Hän soitti varhain selloa, kitaraa ja huilua, kunnes aloitti yliopistossa saksofoninsoiton opiskelun. Häntä opetti yksityisesti Pat LaBarbera. Vuodesta 1983 alkaen hän opiskeli New Yorkin yliopistossa sävellystä ja saksofoninsoittoa Lee Konitzin ja Bob Mintznerin johdolla. Tämän jälkeen hän esiintyi konserteissa ja klubeilla Kanadassa ja Yhdysvalloissa. Hän esiintyi muiden muassa Mel Tormén kanssa ja kiersi kesäisin Artie Shawin ja David Clayton-Thomasin kokoonpanojen kanssa. Hän asui New Yorkissa vuosina 1996–2005.

Hepner kantaesitti Charlie Parkerin *[[Bird with Strings]]in* uuden tuotannon Ontariossa 19. elokuuta 2006. Hänen ensimmäinen, itsensä mukaan nimetty albuminsa oman kokoonpanon johtajana on vuodelta 1998. Hän on esiintynyt myös veljensä, kitaristi Jeremy Hepnerin levyillä. Hän on opettanut muun muassa Mohawk Collegessa. Hän on sukua Thomas Rolstonille, Isobel Moorelle ja Shauna Rolstonille.

## Lähteet
Ghanan kirjastovirasto

**Ghanan kirjastovirasto** (, lyh. GLA; aiemmin *Ghana Library Board*, GLB) on Ghanan pääkaupungista Accrasta käsin johdettu maan yleisiä kirjastoja ylläpitävä valtion virasto. Ghana Library Authorityn johtajana on tammikuusta 2018 lähtien toiminut ollut Ghanan presidentin tehtävään joulukuussa 2017 nimittämä Hayford Siaw, joka oli tullut tunnetuksi 2011 perustamastaan lasten ja nuorten lukutaidon edistämiseen keskittyneellä Street Library -hankkeella. 

Ghanan kirjastoviraston historian alku voidaan ajoittaa vuoteen 1946, jolloin Accran anglikaaninen piispa, edesmennyt John Orfeur Aglionby lahjoitti tuhat puntaa kirjastopalvelun käynnistämiseksi silloisen Kultarannikon alueella. Aglionbyn kirjastokomitea  työskenteli yhteistyössä British Councilin kanssa kirjaston kehittämiseksi Kultarannikolle. Komitean työ johti joulukuussa 1949 annettuun Kultarannikon kirjastoasetukseen, joka astui voimaan vuoden 1950 alusta ja jolloin Kultarannikon kirjastoneuvosto (*Gold Coast Library Board*) perustettiin. British Council antoi sittemmin kirjastonhoitaja Miss E. J. A. Evansin ja 27&nbsp;000 volyymin kirjakokoelmansa julkisen kirjastopalvelun aloittamiseksi. Vuonna annetulla lailla 1970 perustettiin virallisesti *Ghana Library Board* (GLB), jonka tehtäväksi määriteltiin perustaa, varustaa, hallita ja ylläpitää maan kirjastoja. Ghana Library Board on sittemmin uudelleennimetty Ghanan kirjastovirastoksi (*Ghana Library Authority*).

Vuoden 2007 tienoilla silloisen GLB:n alaisuudessa toimi kymmenen maakuntakirjastoa hallintoalueiden  pääkaupungeissa ja 51 (52) paikalliskirjastoa piirikunnissa. Lisäksi Ghanan yleisiä kirjastosta 195 toimi erilaisten yhteisöjen yhteydessä ja GLB:llä oli useita kirjastoautoja. Tämän ohella maassa oli kymmeniä ei-yleisiä tutkimuskirjastoja ja runsaasti koulukirjastoa.
 
Maassa ei ole virallista kansalliskirjastoa, mutta monia tavallisesti kansalliskirjastolle kuuluvia tehtäviä hoitaa kirjastoviraston yhteydessä, toisessa osoitteessa Accrassa () toimiva George Padmoren Afrikan asioiden tutkimuskirjasto (). Vuonna 1961 toimintansa aloittanut tutkimuskirjasto vastaa esimerkiksi ghanalaisten julkaisujen ISBN-, ISSN- ja ISMN -numeroinnista, sekä kerää Africana-kokoelmaa eli Afrikan kirjallisuuteen, historiaan, kieliin ja filosofiaan sekä alueelta muualle muuttaneisiin tai siirrettyihin ihmisiin liittyvää aineistoa.  Puheenvuoroja varsinaisen kansalliskirjaston perustamiseksi on esitetty ainakin vuosina 2003 ja 2017. 

YK:n kehitysohjelma UNEPin mukaan 76,6 prosenttia yli 15-vuotiaista ghanalaisista oli lukutaitoisia (vuonna 2015).

## Lähteet

   
## Aiheesta muualla
*Accra Central Library - Ghana Library Authority (Accran pääkirjasto ja kirjastoauto)  (facebook.com)
*George Padmore Research Library on African Affairs Facebookissa  (facebook.com)
* Ghana Library Association   (gla-net.org)
Sonet (täsmennyssivu)

**Sonet** tai **SONET** voi tarkoittaa seuraavia:
* Sonet Records, tanskalainen, useaan maahan verkostunut levy-yhtiö
* SONET, toiminnanohjausjärjestelmä
* SONET, *Synchronous Optical Network*, optisen verkon standardi
* Kia Sonet, Kia Motorsin automalli

## Muita merkityksiä
* So-net, japanilainen Sonyn omistama Internet-palveluntarjoaja
Yasser Hanna Ayyash

**Yasser Hanna Ayyash** (s. 4. joulukuuta 1955) on jordanialainen melkiittinen katolinen arkkipiispa. Hänet vihittiin papiksi 12. heinäkuuta 1987 ja nimitettiin Petra e Filadelfia arkkipiispaksi 21. kesäkuuta 2007. Piispaksi vihkiminen seurasi 13. lokakuuta. Pääkonsekraattorina toimi Gregorius III Lahham, jota avustivat Georges El-Murr ja Joseph Absi.

## Lähteet
Ranald Shean

**Ranald Shean** (6. toukokuuta 1914 Edmonton, Alberta, Kanada – 12. huhtikuuta 1997) oli kanadalainen viulisti ja kapellimestari. Hän opiskeli ensin Edmontonissa Percy Humphreyn ja sitten 1930-luvulla Vancouverissa Gregori Garbovitskyn johdolla. Shean oli mukana perustamassa Edmontonin filharmonikkoja ja toimi sen kapellimestarina vuosina 1941–1942 sekä konserttimestarina 1945–1952. Hän oli myös Edmontonin nuorisosinfoniaorkesterin organisoija ja toinen kapellimestari vuosina 1953–1960. Hän perusti toisen, harrastelijoille tarkoitetun filharmonisen orkesterin Edmontoniin vuonna 1971. 

Shean opetti yksityisesti Edmontonissa ennen toimimistaan vuonna 1966 perustamansa Edmontonin musiikkikonservatorion johdossa. 1970-luvulla hän opetti Alberta Collegessa ja 1980-luvun alussa Calgaryn Mount Royal Collegessa. Hänen johdollaan opiskelivat muiden muassa Susan Cottrell, Tamara Fahlman, Julietta Kang, Ernest Kassian, Robert Klose, John Lowry, Mark Lupin, Nicholas Pulos, David Rhein, Yvonne Vercohnin ja Marlin Wolfe. Vuonna 1977 Sheanille myönnettiin Alberta Achievement Award. Hänet otettiin Edmonton Arts and Culture Hall of Fameen vuonna 1990. Hänen ja pianistivaimonsa Vera Sheanin mukaan nimetty Shean Competition for Strings and Piano järjestetään vuosittain.

## Lähteet
Lee Hepner

**Lee Alfred Hepner** (24. marraskuuta 1920 Edmonton – 24. heinäkuuta 1986 Vancouver) oli kanadalainen kapellimestari. Hän sai filosofian tohtorin arvon New Yorkin yliopistosta väitöskirjallaan *An analytical study of selected Canadian orchestral compositions of the mid-20th century*, jossa tarkasteltiin Harry Freedmanin, Harry Somersin ja John Weinzweigin teoskia. 

Hepner oli Edmontonin sinfoniaorkesterin ensimmäinen kapellimestaria vuosina 1952–1960.  Hänen vaimonsa on kuoronjohtaja Patricia Rolston ja hänen poikansa on jazzsaksofonisti Darcy Hepner.

## Lähteet
Compagnie sucrière sénégalaise

**Compagnie sucrière sénégalaise** eli **CSS** on sokeria ja sen sivutuotteita valmistava yritys Senegalin Richard-Tollissa.

Sveitsiläisen Mimran-ryhmän omistama yritys on perustettu vuonna 1970. Se viljelee sokeriruokoa noin 12&nbsp;000 hehtaarin keinokastelualueella Senegaljoen laaksossa. Richard-Tollissa sijaitseva sokeritehdas aloitti toimintansa vuonna 1975. Tehtaan modernisointi vuonna 1990 nosti sen kapasiteetin 90&nbsp;000 sokeritonniin vuodessa. Vuonna 2008 käyttöön otetun tislaamon kapasiteetti on 60&nbsp;000 litraa etanolia päivässä. Samana vuonna aloitetun uudistushankkeen tarkoitus oli nostaa sokerin tuotanto maan kulutusta vastaavalle 150&nbsp;000 tonnin vuositasolle.

Yhtiön päätuote on kidesokeri, jonka pakkauskoot vaihtelevat viidestäkymmenestä kilosta viiteen grammaan. Tislattu etanoli viedään pääosin ulkomaille, jossa sitä käytetään alkoholijuomien, kosmetiikan ja lääkeaineiden valmistukseen sekä polttoaineena. Melassista valmistetaan rehua ja orgaaninen jäte käytetään lannoitteena.

Tehdas on energian suhteen omavarainen. Sen voimalaitos käyttää polttoaineenaan tuotannossa syntyvää kasvijätettä. Yhtiö tuottaa vettä ja energiaa myös lähiseudun asukkaille.

CSS on valtion jälkeen Senegalin suurin työnantaja. Sokeriruo’on korjuuaikaan marraskuusta kesäkuuhun se työllistää noin 6&nbsp;000 henkilöä.

## Lähteet

## Aiheesta muualla
* Yhtiön sivusto
Villa Solin

**Villa Solin** sijaitsee Turussa Katariinanlaaksossa entisen Ispoisten kartanon mailla. Vuonna 1926 palsta lohkottiin varatuomari Matti Solinille ja hänen puolisolleen, jotka ostivat sen kesähuvilakäyttöön. *Villa Solin* on arkkitehti Erik Bryggmanin suunnittelema. 

Bryggmanin piirustukset lähtivät ensin käyntiin klassistisina, mutta suunnitelmia yksinkertaistettiin pian ja rakennus sai funktionalistisia piirteitä. Pääpiirustukset hän laati vuoden 1927 kuluessa ja rakennus valmistui 1929. Villa Solin myytiin nopeasti valmistumisensa jälkeen ja uudelleen vuonna 1936. Turun kaupunki osti huvilan 1963 ja vuokrasi sitä yhdistyksille kesänviettopaikaksi. Huvila korjattiin Turun kaupungin edustustilaksi 1990-1991 ja sen yhteyteen suunniteltiin Kimmo Salmelan ja Pia Helinin toimesta rantasauna.

Päärakennus on kaksikerroksinen. Pihan puolella on funktionalismia edustava tasakattoinen veranta, jonka kattoa voi käyttää oleskelutilana. Edustustilat ovat alakerrassa: olohuone, ruokasali, keittiö ja kolme huonetta. Yläkerrassa on kaarevakattoinen halli, jossa on Elsa Arokallion Turun kaakelitehtaan vuoden 1929 mallistoon suunnittelema takka. 

Huvilan suunnittelussa rakennusmestarina toimi V.A. Lahti.  

## Lähteet
Forssan luontomuseo

**Forssan luontomuseo**, myös **Forssan luonnonhistoriallinen museo**, on Lounais-Hämeen luonnonsuojeluyhdistys ry:n omistama ja ylläpitämä paikallismuseo Forssassa. Museo sijaitsee historiallisella Kehräämöalueella keskustan kupeessa. 

Forssan luontomuseon tarina alkoi yhtä aikaa Lounais-Hämeen luonnonsuojeluyhdistyksen tarinan kanssa vuonna 1951. Perustamisensa aikoihin yhdistys alkoi tehdä laajamittaista tutkimustyötä koko Lounais-Hämeen alueella perustajansa professori Torild Branderin johdolla. Näistä tutkimuksista syntyi suuret määrät luonnontieteellisiä näytteitä ja muita aineistoja, jotka säilöttiin yhdistyksen toimistoon. Alusta lähtien aineistoja pääsi toimistoon pyynnöstä katsomaan ja tutkimaan, mutta kesti vuoteen 1968, että museo avattiin Virastotalossa yleisölle virallisesti.

Forssan kaupunki on tarjonnut museolle sen perustamisesta lähtien toimitilat ja vuosittaista toiminta-avustusta. Vuosien varrella museo joutui muuttamaan tiloista toiseen. Vuonna 1973 museo siirtyi Virastotalosta Palolaitoksen toisen kerroksen saliin. Siellä museo piti majaansa vuoteen 1987, jolloin Forssan kaupunki osti ja remontoi Kehräämöalueen. Museo siirtyi entiseen karhekehräämön taloon ja avasi ovensa siellä 1988. 

Vuonna 2017 yhdistys sai varoja Euroopan maaseudun kehittämisen maatalousrahastosta perusnäyttelynsä uusimiseen. Kevään 2017 aikana museosali koki suuria muutoksia, kun näyttelytilaan rakennettiin Hämeen helmiä -lajistonäyttely sekä Suojassa-luonnonsuojelunäyttely.

## Lähteet
Yrjö Kallisen puisto

**Yrjö Kallisen puisto** on pieni puisto Karjasillan kaupunginosassa Oulussa. Puisto sijaitsee Leevi Madetojan kadun ja Suvantokadun risteyksessä. Puisto on nimetty oululaisen poliitikon Yrjö Kallisen mukaan.

Karjasillan ensimmäisessä asemakaavassa puiston alueelle oli kaavoitettu yleinen rakennus ja asuinkerrostaloja. Kaava ei kuitenkaan toteutunut, vaan alueelle sijoitettiin pienteollisuus- ja varastotontteja. Puistoksi rakentaminen aloitettiin Pohjankartanon koulun valmistuttua 1967. Puisto oli aluksi osa Kollaanpuistoa, mutta puiston pohjoisosa erotettiin Yrjö Kallisen puistoksi asemakaavamuutoksella vuonna 1977.

Puiston keskiosan aukiolla sijaitsee kuvanveistäjä Tauno Seppäsen vuonna 1971 paljastettu pronssiveistos *[[Kevätmyrskyä]]*.

## Lähteet
Otava (yhteysalus)

**M/S Otava** on yhteysalus, joka liikennöi itäisellä Suomenlahdella Kotkan Kuusisen satamasta Kuutsaloon, Haapasaareen, Kaunissaareen ja Kirkonmaalle.  Aluksen omistaa Suomen Lauttaliikenne Oy, jolla on kymmenen vuoden palvelusopimus saaristoliikenteen hoidosta vastaavan Varsinais-Suomen ELY-keskuksen kanssa Otavan käytöstä Kotkan–Pyhtään reittialueella 1.1.2014–31.12.2023. Suomen lauttaliikenne on Suomen valtion kokonaan omistama  lautta- ja yhteysalusliikennettä suorittava osakeyhtiö.

Otavan on rakentanut Uudenkaupungin Työvene Oy:n telakka, ja se valmistui vuonna 2014. Aluksen pituus on 34,9 m, leveys 9,0 m ja syväys yhteysalusliikenteessä 2,4 m. Se voi kuljettaa yhteensä 132 matkustajaa ja miehistön jäsentä sekä kuorma-auton tai 8 henkilöautoa. Aluksen diesel-sähköinen propulsio koostuu kolmesta Scania V8 dieselgeneraattorista, joista jokainen tuottaa 425kW:n tehon sekä kahdesta potkurimoottorista, joista kumpikin tuottaa 560kW:n tehon. Maksiminopeudeksi on ilmoitettu 12 solmua mutta 4 metrin aallokossa enää 5 solmua. Otava on suunniteltu monitoimialukseksi, jota voidaan käyttää myös öljyntorjuntatehtävissä ja joka toimii talvisissa olosuhteissa vaikeuksitta vielä 30&nbsp;cm:n paksuisessa jäässä. Aluksella on AIS-signaalia lähettävä laite jatkuvasti toiminnassa. 

Aluksen miehistöön kuuluu neljä henkilöä, kaksi päällikköä ja kaksi konepäällikköä, joista kaksi kerrallaan on paikallaan töissä. Kulloinkin vuorossa oleva päällikkö vastaa aluksen ohjailusta ja satamaan ajosta pääosin komentosillalta käsin, ja konepäällikkö puolestaan vastaa koneiden valvonnasta ja käytöstä. Konehuoneen työntekijä huolehtii myös kansitöistä, joita ovat muun muassa aluksen kiinnittäminen laituriin ja keularampin käyttö. Öljyntorjuntatehtäviin lähdettäessä alukselle kutsutaan sen koko nelihenkinen miehistö sekä pelastuslaitoksen henkilökuntaa, jonka tehtävänä on käsitellä öljyntorjuntakalustoa. Alukseen kiinnitetään tällöin Kotkan Kuusisen satamassa laiturille varastoituna olevat öljynkeräyspuomit.

Aluksen vesillelasku oli 28.4.2014, ja kasteessa sen kummiksi vahvistettiin johtaja Tuula Lybeck opetus- ja kulttuuriministeriöstä.

## Lähteet
USS Cairo

**USS Cairo** oli Yhdysvaltain laivaston vuonna 1861 vesillelaskettu City-luokan tykkivene.

## Valmistus

Armeijan tilaaman aluksen valmisti 1861 James Eads and Company Mound Citystä Illinoisista. Armeija otti aluksen palvelukseen 25. tammikuuta 1862 päällikkönään laivaston luutnantti James M. Prichett.

## Palvelus
Alus kuului armeijan Mississippillä ja Ohion joilla sekä niiden sivujoilla toimineeseen läntiseen tykkivenelaivastoon, jonka komentajana oli A. H. Moore. Tykkiveneet siirrettiin laivastolle 1. lokakuuta 1862. Alus osallistui Tennesseessä 17. helmikuuta Clarksvillen ja 25. helmikuuta Nashvillen valtaukseen. Alus matkasi alas jokea 21. huhtikuuta suojaten mörssäriveneitä, jotka osallistuivat pitkään Fort Pillowin piiritykseen. Alus osallistui 11. toukokuuta Plum Point Bendissä taisteluun konfederaation tykkiveneitä vastaan, jonka seurauksena linnakkeen saarto täydentyi johtaen lopulta linnakkeen puolustajien vetäytymiseen 4. kesäkuuta.

Kaksi päivää linnakkeen kukistumisen jälkeen alus liittyi seitsemän aluksen ja hinaajan osastoon, joka kohtasi kahdeksan konfederaation tykkivenettä Memphisin edustalla. Taistelun seurauksena viisi konfederaation tykkivenettä upposi tai ajettiin uppomisen estämiseksi matalikolle, kaksi vaurioitui pahoin  ja ainoastaan yksi kykeni pakenemaan paikalta. Taistelun jälkeen kaupunki siirtyi pohjoisvaltioiden hallintaan.

Alus palasi partioimaan Mississippille, kunnes se liittyi 21. marraskuuta Yazoon retkeen. Raivatessaan miinoja 12. joulukuuta valmisteltaessa hyökkäystä Haines Bluffiin Mississippissä alus osui miinaan, minkä seurauksena se upposi.
 
## Lähteet

## Aiheesta muualla
Sedna (mytologia)

**Sedna** on inuiittien mytologiassa meren ja mereneläinten jumalatar. Grönlannin itäosissa häntä kutsutaan nimellä *Immap ukua*, meren äiti, kun taas napaseutujen eskimot kutsuvat häntä nimellä *Nerrivik*, syömäpaikka.

Sednan katsotaan kansoittaneen meren, ja hänen isänsä Anguta on puolestaan maan, meren ja taivaiden luoja. Sedna on yksisilmäinen jättiläinen ja niin hirvittävän näköinen, että vain angekok eli poppamies pystyy katsomaan häneen. Monissa tarinoissa kerrotaan Sednan hurjasta luonnosta, hänen luomistaan eläimistä ja hänen hallitsemastaan kuolleiden valtakunnasta Adlivunista.

Grönlannin eskimoiden mukaan kuolleiden maata vartioi suunnattoman suuri koira, ja sinne pääsee vain kapeaa siltaa pitkin. Silloin tällöin repaleisiin rääsyihin pukeutuneet kuolleiden sielut palaavat kotikyliinsä ja herättävät siellä kauhua elävien keskuudessa. Adlivunin vastakohta on taivaassa sijaitseva Qudlivun, onnellisten maa. Se on niiden koti, jotka ovat eläessään olleet anteliaita tai joiden elämä maan päällä oli onnetonta.

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet
Euroopan maaseuturahasto

**Euroopan maaseuturahasto** eli **Euroopan maaseudun kehittämisen maatalousrahasto** (EAFRD) myöntää varoja maaseudun kehittämiseen. Suomeen myönnettävät varat kulkevat Manner-Suomen maaseudun kehittämisohjelman ja Ahvenanmaan maaseudun kehittämisohjelman kautta. Tukea voi saada maaseudulla toimivien yritysten kehittämiseen ja esimerkiksi ympäristön tilaan, palveluihin ja viihtyisyyteen liittyviin kehittämishankkeisiin. Opastajina rahoituksen haussa toimivat ely-keskukset ja paikalliset Leader-ryhmät.

## Lähteet
Jacob Jensen Jersin

**Jacob Jensen Jersin** (1633 Ribe, Tanska – 21. heinäkuuta 1694 Skien, Norja) oli tanskalaissyntyinen teologi ja pappi, joka toimi ensimmäisenä Norjan Christianssandin hiippakunnan piispana vuosina 1682–1694.

## Syntymä ja avioliitto
Jacob Jensen Jersin syntyi 1633 Tanskan Ribessä ja hänet kastettiin 5. heinäkuuta samana vuonna. Hänen vanhempansa olivat Riben hiippakunnan piispa Jens Dinesen Jersin ja tämän kolmas vaimo. Jacob Jensen Jersin avioitui 5. lokakuuta 1664 Adelheid Borchardsenin kanssa. tämän isä oli Hans Borchardsen, Riben hiippakunnan piispa. Vaimo eli kauemmin kuin miehensä.

## Koulutus ja ura
Jersin valmistui koulusta Sorøssä vuonna 1652. Vuonna 1663 hän suoritti maisterin tutkinnon. 1664 hänet palkattiin pastoriksi Kalundborgiin. 25. lokakuuta 1680 hänet nimitettiin yllättäen Stavangerin hiippakunnan piispaksi. Kyseisen hiippakunnan keskuspaikka oli Norjan Stavanger. 6. toukokuuta 1682, vuosi Jersenin saapumisen jälkeen, annettiin määräys uuden, Christianssandin hiippakunnan perustamisesta ja piispanistuimen siirtämisestä Stavangerista Kristiansandiin. Tämä herätti laajaa vastustusta Stavangerissa, mutta Stavangerin palo vuonna 1684 ratkaisi asian, ja vuonna 1685 piispa oli siirtynyt uuteen toimipaikkaansa ja Kristiansandin tuomiokirkko oli hiippakunnan pääkirkko. Jersin kuoli 21. heinäkuuta 1694 ollessaan vierailulla Skienin seurakunnassa.

## Lähteet